ช่วง ตอน เป็นประจำเดือนของวันสุดท้ายได้มีเพศสัมพันธุ์กัน แต่ว่ากินยาคุมอยู่แบบนี้จะท้องไม
สวัสดีค่ะ การมีเพศสัมพันธ์ ในช่วงหมดประจำเดือนของฝ่ายหญิง ในการประเมินโอกาสเสี่ยงในการตั้งครรภ์ ต้องประเมินก่อนว่า ประจำเดือนฝ่ายหญิงมาตรงตามรอบสม่ำเสมอ หรือไม่ค่ะ คือมาทุก 28-30 วัน เเล้วมีปริมาณเลือดเท่าเดิม ไม่ได้ปวดท้องเพิ่มมากขึ้น จำนวนวันเท่าเดิม แบบนี้จะเรียกว่าประจำเดือนค่ะถ้ามีเพศสัมพันธ์นับจากวันเเรกของรอบเดือนมา 7 วัน จะคล้ายกับวิธีนับหน้า 7 หลัง 7 หรือระยะปลอดภัยค่ะ ถ้าอยู่ในช่วงนี้ โอกาสการตั้งครรภ์ค่อนข้างต่ำค่ะเเต่ถ้าเป็นเลือดที่ออกระหว่างการรับประทานยาคุมกำเนิด อาจต้องดูว่ารับประทานยาถูกต้องหรือไม่ค่ะ ถ้าทานถูกต้องโอกาสการตั้งครรภ์จะน้อยลงค่ะ เเต่ถ้ามีลืมทาน หรือทานไม่สม่ำเสมออาจต้องระวังด้วยค่ะทั้งนี้ บางครั้งการรับประทานยาคุมกำเนิดอย่างถูกวิธีก็ยังมีรายงานการตั้งครรภ์ได้ค่ะ เเนะนำให้สังเกตรอบเดือนหน้าค่ะ ว่าเลือดออกตามแผงยาหรือไม่ ถ้าไม่มา หรือคลาดเคลื่อนอาจต้องตรวจปัสสาวะเพื่อดูการตั้งครรภ์ร่วมด้วยค่ะ